и на Комисията (43).
 Член 21
 Тарифна квота с пореден номер 09.0113
 1. Митото в рамките на квотата се прилага, при условие че животните се угояват в продължение на най-малко 120 дни в държавата членка, в която са внесени, в производствени обекти, които трябва да бъдат посочени от вносителя през месеца, следващ допускането на животните за свободно обращение.
 2. В съответствие с член 254 от Регламент (ЕС) No 952/2013 внесените животни подлежат на режим специфична употреба, за да се гарантира, че се спазва изискването за угояване, посочено в параграф 1 от настоящия член.
 3. Размерът на гаранцията, която трябва да бъде предоставена от операторите, за да се гарантира, че се спазва изискването за угояване, посочено в параграф 1, е определен в приложение I.
 4. В допълнение към възможните случаи на непреодолима сила, посочената в параграф 3 гаранция се освобождава, ако на компетентния орган на държавата членка бъде представено доказателство, че младите животни от рода на едрия рогат добитък:
 а)
 са угоявани в стопанството или стопанствата, посочени в съответствие с параграф 1;
 б)
 не са заклани преди изтичането на период от 120 дни от датата на вноса; или
 в)
 са заклани по здравословни причини или са умрели в резултат на заболяване или инцидент преди изтичането на периода, посочен в буква б).
 Член 22
 Тарифни квоти с поредни номера 09.0114 и 09.0115
 1. За тарифните квоти с поредни номера 09.0114 и 09.0115 животните са „различни от предназначените за клане“, ако няма да бъдат заклани в срок от 4 месеца от датата на приемане на декларацията за допускане за свободно обращение. В случаи на непреодолима сила, доказана по съответния ред, може да се допуснат дерогации.
 2. За кандидатстване за тарифната квота с пореден номер 09.0115 трябва да се представят следните документи:
 а)
 за бикове: сертификат за родословие;
 б)
 за крави и юници: сертификат за родословие или сертификат за регистриране в родословна книга, който удостоверява чистотата на породата.
 3. В съответствие с член 254 от Регламент (ЕС) No 952/2013 животните, внесени в рамките на тарифните квоти с поредни номера 09.0114 и 09.0115, подлежат на режим специфична употреба, за да се гарантира, че няма да бъдат заклани в срок от 4 месеца от допускането им за свободно обращение
 4. Размерът на гаранцията, която трябва да бъде предоставена от операторите, за да се гарантира, че се спазва определеното в параграф 3 изискване да не се колят внесените животни, е определен в приложение I.
 5. Гаранцията, предвидена в параграф 4, се освобождава незабавно при представяне на доказателство пред съответните митнически органи, че животните:
 а)
 не са били заклани в срок от 4 месеца от датата на тяхното допускане за свободно обращение; или
 б)
 са били заклани през този период поради обстоятелства, представляващи непреодолима сила, или поради здравословни причини, или са умрели от болест или в резултат на инцидент.
 Член 23
 Управление на тарифната квота с пореден номер 09.2201 и тарифните подквоти с поредни номера 09.2202 и 09.2203
 1. Тарифната квота с пореден номер 09.2201 се управлява като главна тарифна квота с четири тримесечни тарифни подквоти с поредни